Erin Cuthbert

Erin Jacqueline Cuthbert (født 19. juli 1998) er en skotsk fotballspiller som spiller for Chelsea og det skotske landslaget. Hun studerte ved University of the West of Scotland og kombinerte The Open University med å være profesjonell fotballspiller.

Klubbkarriere

Skottland 
Cuthbert spilte i fem år i Rangers. Hun debuterte for klubben i september 2013 og ble kåret til ligaens Young Player Of The Year i 2014. Hun signerte med Glasgow City i januar 2015 og var en del av laget som vant «The Treble» i 2015 og deretter beholdt SWPL-tittelen i 2016, men tapte i begge cupfinalene til Hibernian.

Chelsea 
8. desember 2016 forlot Cuthbert Glasgow City og signerte for FA WSL klubben Chelsea. 19. mars 2017 debuterte hun i en 7–0-seier over Doncaster Rovers Belles i femte runde av FA Cup kvinner. 30. april 2017 debuterte hun i ligaen og scoret lagets fjerde mål i en 6–0 hjemmeseier mot Yeovil Town. Hun avsluttet sin første sesong med 4 mål og 2 målgivende i alle konkurranser. 15. november 2017 debuterte Cuthbert i UEFA Champions League Kvinner i en 1–0 seier over FC Rosengarten. 4. februar 2018 scoret hun sitt første hat-trick for klubben i en 10–0 seier mot London Bees i fjerde runde av FA Cup kvinner.

Cuthbert signerte en ny kontrakt med Chelsea i november 2022, som skal utløpe i 2025.

Landslagskarriere

A-landslagskarriere 
Cuthbert fikk sin seniordebut 7. juni 2016 som innbytter i en 1–0 seier over Belarus i Euro 2017 kvalifisering. Hun scoret sitt første internasjonale seniormål i sin tredje landskamp 20. januar 2017, i uavgjort 2–2 mot Denmark under en treningsleir på Kypros. I mars 2017 deltok hun i Kypros Cup 2017.

Hun var den yngste skotske spilleren som ble innkalt til finalen i EM 2017, som skottene hadde kvalifisert seg til for første gang. Hun scoret Skottlands første Europamesterskap mål mot Portugal i det 68. minutt.

Cuthbert var en av syv skotter som spilte alle åtte kamper i VM-kvalifiseringen 2019. Hun ble lagets toppscorer med fire mål, sammen med Jane Ross. Skottene kvalifiserte seg til VM for første gang.

Meritter

Klubb

Glasgow City 
 SWPL: 2015, 2016
 SWPL Cup: 2015
 Scottish Women's Cup: 2015

Chelsea 
 FA WSL: 2017, 2017–2018, 2019–2020, 2020–2021, 2021–2022
 FA Cup kvinner: 2017–2018, 2020–2021, 2021–2022, 2022–2023
 FA Ligacup kvinner: 2019–2020, 2020–2021
 FA Community Shield: 2020
 UEFA Champions League Kvinner: Runner-up 2020–2021

Personlige utmerkelser 
 Årets spiller i Skottland: 2019, 2021
 PFA WSL Årets Lag: 2018–2019
 Årets Chelsea spiller: 2019

Referanser

Eksterne lenker 
 

Skotske fotballspillere
Spillere under EM i fotball for kvinner 2017
Spillere i VM i fotball for kvinner 2019
Fotballspillere for Chelsea FC